Príloha č. 8

výročná správa za rok 2002

Názov organizácie:

Intervenčná poľnohospodárska agentúra 
Slovenskej republiky

Sídlo organizácie: | Dobrovičova 12, 812 66 Bratislava
Rezort / zriaďovateľ: | Ministerstvo pôdohospodárstva Slovenskej republiky
Kontakt: | tel.: 02/59266318, 52961190 fax.: 02/59266320
Forma hospodárenia: | Príspevková organizácia
Štatutárny zástupca: | Ing. Mária Mečárová, riaditeľka
Členovia vedenia organizácie: |
Riaditeľ odboru vnútornej správy a financovania | Ing. Jozef Štefaňák
Riaditeľ odboru pre reguláciu trhu s výrobkami ŽV a zástupca riaditeľa | Ing. Jozef Nemšovský
Riaditeľ odboru pre reguláciu trhu s výrobkami RV | Ing. Michal Keruľ
Riaditeľka samostatného agrárno- marketingového odboru | Ing. Blažena Ácsová

Hlavné činnosti
1.	Vykonávanie regulácie niektorých vybraných poľnohospodárskych výrobkov a potravín na území Slovenskej republiky v prípade prebytku alebo nedostatku na trhu.
2.	Podieľanie sa na príprave návrhov na organizovanie trhu s poľnohospodárskymi a potravinárskymi výrobkami.
3.	Vykonávanie kontroly nad organizovaním trhu s výrobkami.
4.	Propagácia odbytu a spotreby niektorých druhov výrobkov.
Poslanie a strednodobý výhľad organizácie
	Na Ministerstve pôdohospodárstva SR (ďalej len „ministerstvo“) sa pripravuje zákon, podľa ktorého bude Intervenčná poľnohospodárska agentúra SR (ďalej len „agentúra“) začlenená do novej organizácie – Pôdohospodárskej platobnej agentúry, ktorá bude vykonávať všetky funkcie jednotnej poľnohospodárskej politiky podľa rovnakých pravidiel, aké platia v členských štátoch Európskej únie.
Kontrakt s ústredným orgánom a jeho plnenie
	V roku 2002 agentúra nemala uzavretý kontrakt s ministerstvom. Financovanie činnosti si zabezpečovala z vlastných zdrojov.
Činnosť agentúry v roku 2002
	Zákonom Národnej rady Slovenskej republiky č. 491/2001 Z.z. o organizovaní trhu s vybranými poľnohospodárskymi výrobkami, ktorý nadobudol účinnosť 1. januára 2002 bola zriadená Intervenčná poľnohospodárska agentúra Slovenskej republiky na účel stabilizácie trhu s vybranými poľnohospodárskymi výrobkami a potravinami na území Slovenskej republiky s cieľom podporovať ich výrobu, nákup,  predaj a spotrebu a minimalizovať negatívne dôsledky zmien na tomto trhu s nimi. Týmto zákonom bol zrušený Štátny fond trhovej regulácie SR v poľnohospodárstve.
	Cieľom prijatia zákona bolo pretransformovať štátny účelový fond na organizáciu, ktorá vykonáva činnosti podľa obdobných pravidiel organizovania trhu s hlavnými poľnohospodárskymi výrobkami, ako platia v krajinách EÚ a predstavujú v podstatnej časti predmet spoločného regulovania a spoločných, oproti iným odvetviam, modifikovaných pravidiel hospodárskej súťaže. 
	Refundácie a intervencie na stabilizovanie trhov v poľnohospodárstve sú predmetom financovania spoločnej poľnohospodárskej politiky. Zriadením intervenčnej poľnohospodárskej agentúry sa v predvstupovom období do EÚ splnil cieľ zabezpečenia pripravenosti rezortu pôdohospodárstva na vstup.
Organizovanie trhu
	Organizovaním trhu sa rozumie regulácia niektorého druhu výrobkov na trhu v prípade jeho prebytku alebo nedostatku a vykonáva sa:
a)	štátnym intervenčným nákupom za intervenčné ceny, dopravou, skladovaním, úpravou a spracovaním výrobkov,
b)	predajom výrobkov získaných štátnym intervenčným nákupom, 
c)	kvantitatívnym regulovaním výroby, odbytu a spotreby („kvotácia“).
Štátny intervenčný nákup a predaj intervenčných zásob agentúra uskutočňuje formou verejnej obchodnej súťaže prostredníctvom internetu, podľa uzatvorených zmlúv.
Výrobky, ktoré podliehajú organizovaniu trhu určuje vlády SR, ktorá schvaľuje aj zásady organizovania a podpory trhu s určitým druhom výrobkov alebo ich skupinami.
Agentúra hospodári podľa svojho rozpočtu v súlade s rozpočtovými pravidlami. Ako príspevková organizácia Ministerstva pôdohospodárstva SR je na jeho rozpočet zapojená svojim rozpočtom. Svoju činnosť vykonáva podľa zákona, štatútu a súvisiacich predpisov v súlade s medzinárodnými zmluvami, ktorými je Slovenská republika viazaná. 
Zdrojmi rozpočtu agentúry sú:
a)	príjmy z predaja výrobkov získaných štátnymi intervenčnými nákupmi,
b)	dohodnuté príspevky od účastníkov trhu (zatiaľ sa nevyužíva – chýba legislatívna úprava),
c)	príjmy z peňažného postihu vyplývajúce z uzatvorených zmlúv okrem sankcií 
za porušenie rozpočtovej disciplíny,
d)	príspevky zo štátneho rozpočtu Slovenskej republiky.
Prostriedky agentúry možno použiť na
a)	nákup, úpravu, spracovanie, skladovanie, dopravu a predaj výrobkov,
b)	uhrádzanie cenových rozdielov pri vývoze a dovoze výrobkov,
c)	propagáciu odbytu a spotreby niektorých druhov výrobkov,
d)	úhradu služieb, výkonov súvisiacich s činnosťami podľa písmen a) až c),
e)	úhradu nákladov na činnosť agentúry.
Agentúra zostavuje o svojej činnosti výročnú správu, ktorá je prílohou správy o poľnohospodárstve a potravinárstve. Túto správu predkladá vláda Slovenskej republiky Národnej rade Slovenskej republiky.
Podľa Zákona o organizovaní trhu s vybranými poľnohospodárskymi výrobkami 
•	§ 6 ods. 2 písm. a)  Ministerstvo financií Slovenskej republiky zaraďuje 
do zoznamu tovaru s regulovanými cenami výrobky podľa tohto zákona, určuje ceny a vyhlasuje rozhodnutia o regulácii cien;
•	§ 6 ods. 2 písm. b) Ministerstvo hospodárstva Slovenskej republiky zaraďuje 
do zoznamu tovaru, ktorého vývoz alebo dovoz vyžaduje úradné povolenie (licencie), výrobky podľa tohto zákona, udeľuje úradné povolenie na vývoz a dovoz výrobkov (licencia) a určuje ich podmienky;
•	§ 6 ods. 2 písm. c) Správa štátnych hmotných rezerv Slovenskej republiky dopĺňa zásoby výrobkov do štátnych hmotných rezerv alebo uvoľňuje zásoby 
na trh.
Agentúra sa pri vykonávaní svojej činnosti v roku 2002 riadila zákonom, ktorým bola zriadená, Štatútom Intervenčnej poľnohospodárskej agentúry SR, zásadami organizovania a podpory trhu s vybranými poľnohospodárskymi výrobkami a skupinami výrobkov schválenými uznesením vlády SR č. 331 z 3. apríla 2002 a všeobecne záväznými právnymi predpismi, ktoré upravujú zmluvné vzťahy. 
	Pracovníci aparátu agentúry vykonávali prácu podľa pracovnej náplne určenej Organizačným poriadkom Intervenčnej poľnohospodárskej agentúry SR.

Rozpočet agentúry
	Ministerstvo pôdohospodárstva SR rozpisom záväzných ukazovateľov štátneho rozpočtu na rok 2002 č. 373/2002-300 zo dňa 29. januára 2002 stanovilo záväzný postup odsúhlasenia rozpisu záväzných ukazovateľov na rok 2002 pre rozpočtové a príspevkové organizácie. 
	Na základe predloženého rozpočtu Intervenčnej poľnohospodárskej agentúry SR ministerstvo jej potvrdilo rozpočet zdrojov a výdavkov nasledovne:

A/ Zdroje spolu: | 2 795 437 tis. Sk
B/ Výdavky spolu: | 3 795 437 tis. Sk
Rozdiel (zdroje - výdavky): | - 1 000 000 tis. Sk

	Aj po skrátení výdavkov na úhradu cenových rozdielov pri exporte výrobkov bol schodok rozpočtu agentúry 1,0 mld. Sk.
	Na 16. porade vedenia ministerstva dňa 3. júna 2002 bol prerokovaný materiál „Zdroje a výdavky Intervenčnej poľnohospodárskej agentúry SR v roku 2002“, ktorým boli navrhnuté a schválené zmeny rozpočtu a niektoré nové opatrenia na regulácii trhu.
	Na základe uznesenia vlády SR č. 654 z 12. júna 2002 a v súlade s § 46 ods. 6 zákona NR SR č. 303/1995 Z.z. o rozpočtových pravidlách v znení neskorších predpisov Ministerstvo financií SR odpustilo vrátenie návratnej finančnej výpomoci bývalému ŠFTR SR v poľnohospodárstve v sume 1,0 mld. Sk.	
	Aj po vykonaných úpravách bol rozpočet agentúry na rok 2002 deficitný, pretože 
vo výdavkoch došlo ku kráteniu podpôr exportu výrobkov.  Stav pohľadávok k 1. 1. 2002 bol 827,4 tis. Sk, ale do zdrojov sa nemohlo počítať s príjmami za ich zaplatenie, lebo dlžníci sú v konkurze alebo likvidácii. V zdrojoch sa počítalo, že budú uhradené pohľadávky z roku 2001 za predaja kŕmnych obilnín vo výške 199,2 mil. Sk a s príjmami z vymáhania starých pohľadávok vo výške 100,0 mil. Sk.  	
	Prefinancovanie úrody prostredníctvom SZL vo verejných skladoch sa zabezpečovalo z komerčného úveru. Preto bola bilancia príjmov a výdavkov v zdrojoch doplnená aj 
o preklenovací úver.	
	Podľa zredukovaných požiadaviek odboru pre reguláciu trhu s komoditami ŽV bola rozpočtovaná potreba prostriedkov v roku 2002 v celkovej sume 430,5 mil. Sk. Na reguláciu trhu s komoditami RV to bolo 2.626,4 tis. Sk, z toho 2 mld. na prefinancovanie úrody obilnín a olejnín vo verejných skladoch. Bez použitia zdrojov z komerčného úveru by realizácia tohto opatrenia agentúrou nebola možná.	
	Bilancia príjmov a výdavkov agentúry v roku 2002, porovnanie ukazovateľov rozpočtu a skutočnosť a vyhodnotenie plnenia je uvedené v nasledujúcej tabuľke:

Bilancia príjmov a výdavkov                                                                           Tab.: (v tis. Sk)

Názov položky

Rozpočet 2002

Upravený rozpočet

Skutočnosť 
k 31.12.2002

% plnenia

Počiatočný stav k 1. 1. | 536 256 | 536 256 | 536 256 | 100,00
A/ PRÍJMY:
Príjmy z predaja zásob | 609 840 | 915 651 | 581 785 | 63,54
Vrátené pôžičky na SZL | 1 505 800 | 1 505 800 | 2 102 334 | 139,62
Preklenovací úver | 0 | 2 000 000 | 2 434 907 | 121,75
Prijaté úroky | 36 000 | 36 000 | 12 284 | 34,12
Ostatné príjmy | 6 611 | 0 | 0 | 0,00
Príjmy z vymáhania starých pohľadávok | 100 000 | 0 | 0 | 0,00
Príjmy z prenájmu | 930 | 930 | 896 | 96,34
Zdroje: | 2 795 437 | 4 994 637 | 5 668 462 | 113,49
B/ VÝDAJE:
Na reguláciu komodít ŽV | 509 366 | 430 520 | 327 305 | 76,03
Na reguláciu komodít RV | 683 372 | 2 626 418 | 3 002 683 | 114,33
Splátka úverov | 1 410 200 | 1 410 200 | 2 045 195 | 145,03
Platené úroky | 72 500 | 132 500 | 107 321 | 81,00
Ostatné výdaje | 102 940 | 374 140 | 317 | 0,08
Pôžička zo štátneho rozpočtu | 1 000 000 | 0 | 0 | 0,00
Výdavky na správu agentúry | 17 059 | 20 859 | 17 611 | 84,43
Výdaje spolu: | 3 795 437 | 4 994 637 | 5 500 432 | 110,13
Zostatok k 31. 12. | -1 000 000 | 0 | 168 030 | 0,00

	V skutočnosti sa dosiahli príjmy z predaja zásob a z vymáhania pohľadávok po lehote splatnosti 581,8 mil. Sk. V rozpočte sa počítalo s príjmami 915,7 mil. Sk, čo je plnenie 
na 63,54 %. 
	Agentúra mala k 1. januára 2002 zásoby obilnín v množstve 123,0 tis. t. V priebehu roku agentúra nakupovala obilniny len za účelom vrátenia pôžičky Správe štátnych hmotných rezerv a z realizácie záložného práva na zásoby uskladnené vo verejných skladoch.  Nakúpené bolo 59,9 tis. t. Zo zásob agentúry sa predalo 143,3 tis. t obilnín. K 31. 12. 2002 ostalo 
na v zásobách agentúry 39,7 tis. t. Trhová hodnota týchto zásob je cca 157,0 mil. Sk. Vývoj stavu zásob je uvedený v tabuľkovej prílohe.
	V priebehu roka sa potvrdilo, že pohľadávky po lehote splatnosti, ktoré sú z obdobia rokov 1993 až 1999 a predstavujú až 91,5 % z celkového stavu sú prakticky nevymožiteľné. Pohľadávky z obchodného styku a z poskytnutých preddavkov na nákup obilnín v rokoch 1994-1998 boli k 1. 1. 2002 v celkovej výške 933.869,0 tis. Sk a z toho uhradené v roku 2002 len v hodnote 20.055,60 tis. Sk, čo je 2,15 % z celkových pohľadávok.
	Vývoj stavu pohľadávok a záväzkov je uvedený v tabuľkovej prílohe.
	Vlastné zdroje agentúry boli doplnené o úverové, ktoré sa v porovnaní z rozpočtom prekročili o 434,9 mil. Sk, t.j. o 21,75 % z dôvodu, že ukladatelia tovaru do verejných skladov podľa zákona č. 144/1998 Z.z. o skladiskovom záložnom liste, tovarovom záložnom liste a o doplnení niektorých ďalších zákonov, prejavili neočakávaný záujem o poskytnutie návratnej finančnej pôžičky prostredníctvom agentúry. Z uvedeného dôvodu boli aj celkové zdroje prekročené o 13,49 % a dosiahli 5.668.462,0 tis. Sk. 
	Vo výdavkovej časti rozpočtu platby na úhradu cenových rozdielov pri vývoze výrobkov sa nečerpali do výšky rozpočtu z dôvodu nedostatku voľných finančných zdrojov, ktoré sa mali vytvoriť z predaja zásob a z vymáhania pohľadávok po lehote splatnosti. 
	Plnenie rozpočtu na správu agentúry je uvedené v nasledujúcej tabuľke.
Rozpočet agentúry na správu a jeho plnenie                                            Tab.: (v tis. Sk)
Pol. | Názov položky | Rozpočet | Upravený rozpočet | Skutočnosť k 31.12.2002 | % plnenia
1 | 2 | 3 | 4 | 5 | 6
600 | Bežné výdavky | 19 859 | 19 859 | 16 084 | 80,99
610 | Mzdy a platy, služobné príjmy a ostatné osobné vyrovnania | 6 951 | 6 951 | 5 334 | 76,74

620

Poistné a prísp. zamestnávateľa do poisťovní 
a NÚP

2 821

2 821

1 841

65,26

630 | Tovary a ďalšie služby | 10 087 | 10 087 | 8 909 | 88,32
631 | Cestovné výdavky | 245 | 245 | 135 | 55,10
632 | Energia, voda, komunikácie | 1 776 | 1 776 | 1 294 | 72,86
633 | Materiál a dodávky | 1 382 | 1 382 | 657 | 47,54
634 | Dopravné | 216 | 216 | 304 | 140,74
635 | Rutinná a štandardná údržba | 786 | 786 | 782 | 99,49
637 | Ostatné tovary a služby | 5 682 | 5 682 | 5 732 | 100,88
700 | Kapitálové výdavky | 1 000 | 1 000 | 1 527 | 152,70
Úhrn výdavkov | 20 859 | 20 859 | 17 611 | 84,43

	Výdavky na správu agentúry podľa upraveného rozpočtu mali byť 20.859,0 tis. Sk. Úprava rozpočtu bola vykonaná z dôvodu, že financovanie agrárnych trhových informácii bolo presunuté z Ministerstva pôdohospodárstva SR na agentúru. Skutočné výdavky boli 17.611,0 tis. Sk, čo je plnenie na 84,43 %. Nižšie výdavky sa dosiahli z dôvodu, že sa činnosť vykonávala s menším počtom pracovníkov v ročnom priemere o 5 pracovníkov. Zvýšiť počet pracovníkov na potrebný počet nebolo možné, pretože agentúre neboli pridelené potrebné kancelárske priestory. Druhý dôvod bol ten, že nebolo známe, aký bude ďalší vývoj agentúry. 
	Plnenie rozpočtu príjmov a výdavkov v plnom rozsahu, výkaz ziskov a strát a súvaha sú uvedené v tabuľkovej prílohe.
Personálne zabezpečenie
	Organizačnými jednotkami agentúry sú odbory. Agentúra má sekretariát riaditeľa 
a 4 odbory. 
	Odbor vnútornej správy a financovania
	Odbor je informačnou a ekonomickou bázou agentúry. Zabezpečuje rozpočtovníctvo, účtovníctvo, výkazníctvo a hospodársku správu agentúry. 
	Obor pre reguláciu trhu s rastlinnými komoditami
	Odbor plní úlohy agentúry v regulácii a správe agrárneho trhu s výrobkami rastlinnej produkcie a spracovaných výrobkov rastlinného pôvodu. Podporuje stabilizáciu alebo ekonomickými prostriedkami reguluje ponuku vybraných poľnohospodárskych a potravinárskych výrobkov.
	Obor pre reguláciu trhu so živočíšnymi komoditami 
	Odbor plní úlohy agentúry na zabezpečenie primeranej rovnováhy agrárneho trhu s výrobkami živočíšnej produkcie a spracovaných výrobkov živočíšneho pôvodu.
	Samostatný agrárno marketingový odbor (SAMO)
	Odbor zabezpečuje prípravu a realizáciu zásad spoločného agrárneho marketingu v rezorte. Pomocou marketingových nástrojov presadzuje a podporuje propagáciu a odbyt slovenských výrobkov na domácom a zahraničnom trhu prostredníctvom masovokomunikačných prostriedkov, propagačných materiálov a účasťou na domácich a zahraničných výstavách a veľtrhoch formou národných expozícii.
	Priemerný počet pracovníkov v hodnotenom roku bol 23. Výdavky na funkčné platy zamestnancov dosiahli výšku 5.334,0 tis. Sk, čo v prepočte na jedného pracovníka a mesiac je to 19.326,– Sk.
	Agentúra zamestnávala 5 pracovníkov na základe dohôd o prácach vykonávaných mimo pracovného pomeru a celkové výdavky na ich odmeny boli 227,0 tis. Sk, čo v prepočte na jedného pracovníka a mesiac je to 3.783,– Sk.
	Výkon právnej služby agentúra zabezpečovala formou zmluvného vzťahu s advokátskou kanceláriou.
Ciele a prehľad ich plnenia
	Organizovanie trhu s vybranými poľnohospodárskymi výrobkami a opatrenia k tomu zamerané sú jedným zo základných nástrojov uplatňovania agrárnej politiky v EÚ i v Slovenskej republike.
	Organizovanie trhu s vybranými poľnohospodárskymi výrobkami má niekoľko rovín opatrení a účinkov:
1.	Zvyšovanie a stabilizácia transparentnosti trhu predovšetkým z hľadiska cenovej, bilančnej a hospodárskej stability je nepriamo upravené zákonom o poľnohospodárstve.
2.	Postupy pri organizovaní trhu a jeho podpore sú rámcovo upravené zákonom č. 491/2001 Z.z. a podrobnejšie v trhových poriadkoch.
3.	Prostredníctvom agentúry sa zabezpečuje podpora vývozu výrobkov, podpora verejného a súkromného skladovania a intervenčné nákupy určených výrobkov a skupín výrobkov. 
4.	Systém pôžičiek na rastlinné výrobky prostredníctvom skladiskových záložných listov je návratná forma podpory, ktorá významnou mierou stabilizuje trhu v rozhodujúcich rastlinných komoditách. 
	Organizovanie trhu v SR obsahuje v základných rysoch podobné nástroje, ako sú uplatňované v EÚ. Tieto opatrenia zabezpečujú cenovú a dôchodkovú stabilitu 
pre podnikateľské subjekty.
Hodnotenie a analýza vývoja organizácie
Činnosť odboru pre reguláciu trhu s komoditami rastlinnej výroby v r. 2002
Činnosť odboru v r. 2002 bola zameraná hlavne na nasledovné oblasti:
­	nákup kŕmneho obilia (pšenica, jačmeň) a potravinárskej pšenice kvality “B“ z domácej produkcie obchodnou verejnou súťažou formou verejného nákupu (OVS VN) s následným predajom Správe štátnych hmotných rezerv SR na základe vzájomných zmluvných vzťahov,
­	nákup kŕmneho obilia od dlžníkov za účelom vysporiadania ich záväzku 
z uplatneného záložného práva,
­	predaj kŕmneho a potravinárskeho obilia zo zásob agentúry obchodnou verejnou súťažou formou verejného predaja (OVS VP) prostredníctvom internetu,
­	zabezpečenie splácania záložných pohľadávok z úrody roku 2001 a prevod skladiskovým záložným listom (SZL) a poskytovanie finančných pôžičiek na tovar z úrody roku 2002, zabezpečený SZL vo verejných skladoch; poskytovanie dotácií 
na skladovanie tovarov vo verejných skladoch. 
subvenčné vývozy:
­	slad
­	cukor
­	paradajkový pretlak
­	mrazená lahôdková kukurica
­	mrazený hrášok
Agenda verejných skladov 
	Intervenčná poľnohospodárska agentúra SR (IPA SR) zabezpečovala komplexnú evidenciu, dokumentárnu kontrolu žiadostí o schválenie osvedčenia verejného skladu, fyzickú kontrolu splnenia požadovaných podmienok pre verejný sklad; pracovníci agentúry pracovali v komisiách pri kontrolách verejných skladov odborom kontroly MP SR.
1. Nákup kŕmneho a potravinárskeho obilia z domácej produkcie
	V roku 2002 agentúra všetky nákupy a predaje rastlinných komodít realizovala iba  obchodnými verejnými súťažami formou verejného nákupu (predaja) prostredníctvom internetu – elektronický obchod. Uskutočnila celkove 8 nákupov obilia (objednávka znela 
na 460 položiek) do svojich zásob v nasledovnej štruktúre:
Komodita				Celkový dopyt v t		Nakontrahované v t
Priemyselná pšenica 2001			    2 500			   2 000
Potravinárska pšenica B 2002	  	  38 600			 38 600
Kŕmny jačmeň 2002				  17 000			 11 000
	Nákup potravinárskej pšenice B 2002 dňa 12.07.2002 bol zrušený interným príkazom riaditeľky agentúry (č.j. 067/mk/IPA/2002 zo dňa 15.07.2002). Dôvodom zrušenia nákupu bolo preťaženie počítačového systému, čím neboli vytvorené primerané podmienky 
pre objektívne pripojenie a obchodovanie pre všetkých registrovaných obchodníkov.
	Celkove agentúra nakúpila prostredníctvom internetu 38 247,229 ton potravinárskej pšenice kvality B 2002 v celkovej hodnote 172 112 530,50 Sk, 2 100,340 ton priemyselnej pšenice 2001 v celkovej hodnote 7 351 190.- Sk a 11 000 ton kŕmneho jačmeňa 2002 v celkovej hodnote 44 400 000.- Sk. Aparát agentúry z tohto dôvodu prichystal na podpis, zmanipuloval, priebežne kontroloval plnenie a zrealizoval 29 ks kúpnych zmlúv. Podrobný rozpis nákupu obilia je uvedený v tabuľkovej prílohe. Hodnota nakúpeného obilia bola 223,864 mil. Sk.
	Dôvodom nákupu obilia bolo následné plnenie zmluvných vzťahov so Správou štátnych hmotných rezerv SR.
	Keďže agentúra prevzala všetky záväzky aj po zrušenom Štátnom fonde trhovej regulácie SR v poľnohospodárstve v zmysle rozhodnutia Rada fondu, ktorá dňa 19.06.2001 v bode 3 schválila “Systém nákupu obilia z úrody roku 2001“, na základe ktorého fond (agentúra) umožnil dlžníkom vyrovnať si svoj záväzok dodávkou obilia. Z úrody roku 2001 agentúra týmto spôsobom nakúpila 1 132,150 ton kŕmnej pšenice v nákupnej cene 3 500.- Sk/t v celkovej hodnote 3,962 mil. Sk a 670 ton kŕmnej kukurice v nákupnej cene 4 000.- Sk/t v celkovej hodnote 2,680 mil. Sk.
	V zmysle zákona č. 144/1998 Z.z. o skladiskovom záložnom liste si agentúra, v prípade neuhradenia záložnej pohľadávky z poskytnutej návratnej finančnej pôžičky, uplatnila záložné právo na tovar, uložený vo verejnom sklade. Týmto spôsobom bolo nesplatené 7 366,064 ton obilnín, na ktoré si agentúra uplatnila záložné právo. Podrobnejší rozpis uplatneného záložného práva je v tabuľkovej prílohe.
2. Predaj kŕmneho a potravinárskeho obilia zo zásob agentúry
	Predaj zásob Intervenčnej poľnohospodárskej agentúry SR sa v r. 2002 realizoval obchodnou verejnou súťažou formou verejného predaja prostredníctvom internetu. Uskutočnilo sa 11 predajov, uzavrelo sa 42 kúpno-predajných zmlúv a nakontrahovalo  (zrealizovalo) vyše 9,2 tis. ton (9,1 tis. ton) potravinárskej pšenice v realizovanej hodnote vyše 38,5 mil. Sk; vyše 12,6 tis. ton (12,4 tis. ton) kŕmnej pšenice v realizovanej hodnote vyše 40,5 mil. Sk; vyše 2,5 tis. ton (2,5 tis. ton) kŕmneho jačmeňa v realizovanej hodnote vyše 10,2 mil. Sk; vyše 6,0 tis. ton (5,5 tis. ton) kŕmnej kukurice v realizovanej hodnote vyše 20,5 mil. Sk a vyše 0,3 tis. ton (0,3 tis. ton) raže v realizovanej hodnote vyše 1,2 mil. Sk.
	Celkove sa nakontrahovalo 30,8 tis. ton obilnín. Z toho sa zrealizovalo 30,0 tis. ton v realizovanej hodnote tovaru 111,178 mil. Sk. 
Podrobnejší popis predaja obilnín zo zásob agentúry v r. 2002 je v tabuľkovej prílohe.
	V rámci starších zmluvných vzťahov a zmluvných záväzkov agentúra predala Správe štátnych hmotných rezerv SR v r. 2002 kŕmny jačmeň v množstve 11 000 t (hodnota 34,650 mil. Sk), kŕmnu kukuricu v množstve 41 975 t (hodnota 138,515 mil. Sk), potravinársku pšenicu v množstve 37 161 t (hodnota 167,224 mil. Sk) a kŕmnu pšenicu v množstve 23 209 t (hodnota 74,270 mil. Sk). Správe štátnych hmotných rezerv SR sa celkove predalo 113 344,697 ton obilia v hodnote 414 657 954.- Sk.

3. Poskytovanie finančných pôžičiek na tovar z úrody r. 2002 uložený vo verejných skladoch a zaručený skladiskovým záložným   listom (SZL) 
	Uznesením vlády Slovenskej republiky č. 331 zo dňa 3.  4. 2002 boli schválené “Zásady organizovania a podpory trhu s vybranými poľnohospodárskymi výrobkami a skupinami výrobkov v roku 2002“. Na základe tohto materiálu, kde sa ako jeden z hlavných nástrojov organizovania a podpory trhu uvádza  v časti 2, II., c) prefinancovanie úrody prostredníctvom SZL, riaditeľ IPA SR schválil a zverejnil “Systém poskytovania návratných finančných pôžičiek pestovateľom na zásoby uskladnené vo verejných skladoch“, ktorý bol 16.09.2002 doplnený aj o cenu kukurice. Taktiež od 17.09.2002 bola zverejnená 
na internetovej stránke IPA SR informácia, popisujúca postup pre poskytovanie návratných finančných pôžičiek (v Roľníckych novinách zverejnená dňa 20.09.2002).
	V rámci projektu poskytovania finančných pôžičiek sa na rastlinnom oddelení v r. 2002 prichystalo na podpis 2 089 zmlúv o poskytnutí finančnej pôžičky pestovateľovi 
na zásoby obilnín uskladnených vo verejných skladoch, včítane výpočtu úroku z poskytnutého úveru, kontroly predložených požadovaných dokladov, operatívnej evidencie aktualizovanej a zverejnenej na internete; ale taktiež sledovania a kontroly následného splácania finančných pôžičiek, vydávania záložných listov, kontroly žiadostí ukladateľov na dotáciu naskladňovacích a vyskladňovacích nákladov a nákladov, spojených so skladovaním tovaru vo verejných skladoch podľa “Systému nákupov ...“.
	V priebehu 18 týždňov (30. – 48. týždeň) sa poskytli finančné pôžičky vo výške 0,873 mil. Sk na uložených 0,229 tis. ton kŕmneho hrachu; 34,330 mil. Sk na uložených 11,443 tis. ton kŕmneho jačmeňa; 121,587 mil. Sk na 32,423 tis. ton sladovníckeho jačmeňa; 664,144 mil. Sk na 201,256 tis. ton kŕmnej  kukurice; 0,270 mil. Sk na 0,100 tis. ton kŕmneho ovsa; 283,551 mil. Sk na 101,268 tis. ton kŕmnej pšenice; 1 195,881 mil. Sk na 318,901 tis. ton potravinárskej pšenice; 21,886 mil. Sk na 4,129 tis. ton semena slnečnice; 64,545 mil. Sk 
na 12,909 tis. ton semena repky a 73,545 mil. Sk na 19,612 tis. ton zrna raže.
	Celkove na skladiskové záložné listy bolo uložené vyše 702 tis. ton rastlinných komodít, na ktoré agentúra poskytla finančné pôžičky v celkovej výške vyše 2,460 mld. Sk.
	Prehľad poskytnutých finančných pôžičiek na tovar rastlinného pôvodu, uložený 
vo verejných skladoch, podľa týždňa realizácie zmluvy a sumárny stav skladiskových záložných listov z úrody r. 2002 k 31.12.2002 je v tabuľkovej prílohe. Tam je tiež uvedený dátumovo aktuálny výber zo súboru splácania záložných pohľadávok zo skladiskových záložných listov k 31.12.2002. K tomuto termínu nebolo v lehote splatnosti zaplatených 10 skladiskových záložných listov (2 786 t) v celkovej výške záložnej pohľadávky 9,185 mil. Sk.
4. Subvenčné vývozy
	Rozhodnutím ministra č. 3411/2001-100 zo dňa 05.12.2001 bola riaditeľka ŠFTR SR v poľnohospodárstve poverená vyhlásiť a vyhodnotiť obchodnú verejnú súťaž na subvenčný vývoz sladu od 1.1.2002 do 31.12.2002 v množstve 105 900 ton s maximálnou celkovou subvenciou 201,210 mil. Sk. Komisia v dňoch 12. a 13.12.2001 vyhodnotila súťažné návrhy a rozdelila 105 900 ton sladu súťažiacim s celkovou výškou subvencie 196,7541 mil. Sk. 
	Interným príkazom č. 083/mk/IPA/2002 zo dňa 07.10.2002 bola štatutárnym zástupcom IPA SR znížená celková subvencia na vývoz sladu v roku 2002 na 166,5 mil. Sk, čím bolo automaticky znížené subvencované množstvo na 89 591,75 ton. Dôvodom tohto zníženia bol nedostatok finančných prostriedkov v rozpočte agentúry. Zmena celkovej výšky vývoznej subvencie bola zmluvným vývozcom oznámená písomnou formou.
	Upravený celkový subvenčný vývoz sladu v roku 2002 bol vo výške 89 591,75  ton, realizovaný bol v množstve 87 629,29 ton, celková dotácia bola vo výške 163 314,562 tis. Sk. Podrobný rozpis subvenčného vývozu sladu je v tabuľkovej prílohe.
	Vývozcovia subvencovaný slad vyvážali do Poľska, Maďarska, Ukrajiny, Bosny a Hercegoviny, Litvy, Kazachstanu, Rumunska a Moldavska. Bez subvencie sa slad vyvážal do Česka, Rakúska, Ruska, Nemecka, Poľska, Juhoslávie, Rumunska, Ukrajiny, Moldavska, Azerbajdžanu, Albánska, Maďarska, Uzbekistanu a Slovinska. 
	Celkový vývoz sladu v roku 2002 bol 161 tis. ton.
	Proexportné dotácie sladu pozitívne vplývali na udržanie sa na zahraničných trhoch, resp. zlepšenie pozície voči konkurencii. Nárast exportu oproti roku 2001 bol 34 % (Export 
v roku 2001 bol ovplyvnený nízkou úrodou sladovníckeho jačmeňa v dôsledku extrémneho sucha). Vplyv dotácie bol aj na zabezpečení dostatočného množstva základnej suroviny, vyššie nákupné ceny sladovníckeho jačmeňa, zálohové platby. Časť dotačných prostriedkov sa použila na krytie strát z kurzových rozdielov z dôvodu posilnenia slovenskej koruny voči zahraničným menám.
	Rozhodnutím ministra č. 1318/2001-100 zo dňa 23.04.2001 bol riaditeľ ŠFTR SR poverený podpísať zmluvu s firmou Vinica a.s. o poskytnutí exportnej dotácie vo výške 4 500.- Sk/t na mrazenú lahôdkovú kukuricu v množstve 1 100 ton a exportnej dotácie 
vo výške 4 500.- Sk/t na mrazený hrášok v množstve 800 ton v termíne vývozu 
do 31.07.2002.
	Rozhodnutím ministra č. 2036/2001-100 zo dňa 02.07.2001 bola riaditeľka ŠFTR SR poverená podpísať zmluvu s firmou Mraziarne a.s. Sládkovičovo o poskytnutí exportnej dotácie vo výške 4 500.- Sk/t na mrazenú lahôdkovú kukuricu v množstve 300 ton a exportnej dotácie vo výške 4 500.- Sk/t na mrazený hrášok v množstve 400 ton v termíne vývozu do 31.07.2002. 
	Rozhodnutím ministra č. 1319/2001-100 zo dňa 23.04.2001 bol riaditeľ ŠFTR SR poverený podpísať zmluvy s firmami Kolagrex Int. s.r.o. Kolárovo; Združenie agropodnikateľov, družstvo Dvory nad Žitavou a PD Tvrdošovce o poskytnutí exportnej dotácie vo výške 3 000.- Sk/t na paradajkový pretlak v množstve 4 500 ton v termíne vývozu do 31.07.2002.
	Riaditeľka IPA SR podľa §4, ods. 5, zákona č. 491/2001 Z.z. o organizovaní trhu s vybranými poľnohospodárskymi výrobkami a § 281-288 Obchodného zákonníka vyhlásila obchodnú verejnú súťaž na subvenčný vývoz mrazenej lahôdkovej kukurice v množstve 2 500 ton od 1.6.2002 do 31.12.2002 a 400 ton od 1.1.2003 do 31.05.2003.
	Taktiež riaditeľka IPA SR vyhlásila obchodnú verejnú súťaž na subvenčný vývoz mrazeného hrášku v množstve 2 100 ton od 1.6.2002 do 31.12.2002 a 300 ton 
od 1.1.2003 do 31.05.2003 (množstvá sa delili z dôvodu neprekročenia ročných kvót určených WTO).
Podrobný rozpis subvenčného vývozu mrazenej lahôdkovej kukurice, mrazeného hrášku a paradajkového pretlaku v r. 2002 je uvedený sumárne v tabuľkovej prílohe.
	Rada fondu na svojom zasadnutí dňa 23.10.2001 schválila subvenčný vývoz repného kryštálového cukru v období od 23.10.2001 do 01.04.2002 s celkovou subvenciou 50 mil. Sk.
	Vybratí exportéri vyviezli v roku 2001 celkove 3 900 ton cukru, na toto množstvo im bola vyplatená v r. 2002 subvencia vo výške 20 995 275.- Sk. Efektivita exportu cukru bola veľmi nízka, 1 dovezený USD agentúra subvencovala priemernou sumou 26,39 Sk.
	Rozpis subvenčného vývozu cukru je v tabuľkovej prílohe.
	Na subvenčné exporty rastlinných komodít v roku 2002 v celkovej hodnote 1,149 mld. Sk, resp. 24,488 mil. USD agentúra poskytla subvenciu v celkovej výške 197,5 mil. Sk. Možno konštatovať, že na jeden dovezený dolár bola poskytnutá subvencia vo výške 8,06 Sk.
	Podrobný rozpis subvenčných exportov rastlinných komodít v roku 2002 je v tabuľkovej prílohe.
5. Verejné sklady
	Pracovníci rastlinného odboru v r. 2002 i naďalej spravovali agendu verejných skladov. Platnosť osvedčení certifikovaných skladov bola jeden kalendárny rok a v roku 2002 sa už nepredlžovala, takže agenda pozostávala len z verejných skladov, ktoré vyhovovali podmienkam zákona č. 144/1998 Z.z.. 
	V priebehu roka 2002 bolo schválených 36 nových osvedčení o prevádzkovaní verejného skladu s celkovou kapacitou 490 000 ton pre obilniny, 79 000 ton pre olejniny a 9 000 ton pre strukoviny. 
	Pracovníci IPA SR sa v priebehu roka 2002 zúčastnili na vykonaní previerok v 48 verejných skladoch, ktoré boli zamerané na kontrolu dodržiavania podmienok prevádzkovania v zmysle zákona č. 152/95 Z.z. o potravinách a č. 144/98 Z.z. o skladiskovom záložnom liste, tovarovom záložnom liste a o doplnení niektorých ďalších zákonov.
	Zoznam aktuálnych verejných skladov k 31.12.2002 a ich kapacity sú uvedené v tabuľkovej prílohe.
	Vo vzťahu k schválenému systému poskytovania návratných finančných pôžičiek pestovateľom na zásoby rastlinných komodít z úrody roku 2002, uskladnené vo verejných skladoch, agentúra podpísala 60 zmlúv o súčinnosti medzi IPA SR a prevádzkovateľom schváleného skladu.
6. Sumár
	V roku 2002 na rastlinnom odbore Intervenčnej poľnohospodárskej agentúry SR vyššie popísanými činnosťami predstavuje objem finančných prostriedkov v celkovej výške 3,437 mld. Sk – rekapitulácia v tabuľkovej prílohe.
	Iné regulačné opatrenia trhu s komoditami rastlinnej výroby v r. 2002 nemali finančný dopad na zdroje agentúry.
7. Záver
	V zmysle uznesenia vlády SR č. 1302 zo 4.12.2002, časti I má rastlinný odbor možnosť v prípade potreby vstupovať na trh v r. 2003 pri regulácii obilnín a výrobkov z nich; cukrovej repy a cukru; zemiakov a zeleniny.
Ako podporné nástroje agentúry pre obilniny boli určené:
•	poskytovanie návratných finančných pôžičiek na SZL v zmysle zákona č. 144/1998 Z.z.,
•	ŠIN nezrealizovaného objemu kvóty potravinárskej pšenice k 1.4. z príslušného hospodárskeho roku,
•	uhrádzanie cenových rozdielov v rámci dohôd WTO,
•	bonifikácia nákladov na naskladnenie, skladovanie, vyskladnenie.
Ako podporný nástroj agentúry pre cukrovú repu a cukor bol určený:
•	uhrádzanie cenových rozdielov v rámci dohôd WTO.
Ako podporný nástroj agentúry pre zemiaky bol určený:
•	podpora exportu pre bilančný prebytok z vyhlásenej kvóty od 1.03.2004 vo výške rozdielu medzi vývoznou cenou a vlastnými nákladmi.
Ako podporné nástroje agentúry pre zeleninu a ovocie boli určené:
•	uhrádzanie cenových rozdielov v rámci dohôd WTO,
•	podpora spracovania.
	V zmysle “Doložky finančných, ekonomických, environmentálnych vplyvov a vplyvov na zamestnanosť“, ktorá je prílohou uznesenia vlády č. 1302, je na opatrenia v regulácii trhu s komoditami RV vyčíslená celková potreba 2 637 800,0 tis. Sk, z toho:
- cukor					     51 200,0 tis. Sk
- slad						   238 100,0 tis. Sk
- zelenina					     68 500,0 tis. Sk
- finančné pôžičky na SZL			2 000 000,0 tis. Sk
- dotácia skladovania na SZL		   280 000,0 tis. Sk
	Treba mať na zreteli, že tieto výdavky na reguláciu rastlinných výrobkov, ktoré boli 
vo vyššie spomenutom materiále schválené, môžu byť prekročené v prípade, že dôjde k nepredvídateľným udalostiam na domácom poľnohospodárskom trhu, napr. nesplácanie záložných pohľadávok zo skladiskových záložných listov, potreba vyhlásenia ŠIN potravinárskej pšenice, nazakalkulované uhrádzanie cenových rozdielov v rámci WTO (obilniny a výrobky z nich), podpora spracovania ovocia a zeleniny. 
	Najpracnejšou, najzložitejšou a navonok najefektívnejšou činnosťou rastlinného odboru v r. 2002 bolo poskytovanie návratných finančných pôžičiek na SZL úrody r. 2002. Systém sa stále vyvíja a vylepšuje, aby sa minimalizovali kritické situácie. Prvý kritický moment sa objavil až posledné dva týždne podpisovania zmlúv na finančné návratné pôžičky, keď sa prekročila výška poskytnutého revolvingového úveru a viazli platby pôžičiek. Bolo to aj vinou pracovníkov rastlinného odboru, na druhej strane objektívne je ťažko striktne zastaviť celý systém, keď berieme do úvahy, že ukladateľom bolo pôvodne oznámené, že systém bude prebiehať do decembra 2002. Preto navrhujem, aby sa v budúcnosti takáto alternatíva zvažovala už pri jednaní o úvere s komerčnou bankou.
	Ďalší problém nastal pri platbách dotácií na naskladnenie, skladovanie a vyskladnenie. Na agentúru, ktorá mala na domácom poľnohospodárskom trhu povesť serióznej a váženej organizácie, sa zniesla vlna opodstatnenej kritiky za neplatenie svojich záväzkov (exportné dotácie, dotácie za skladovanie, ...). 
Celá činnosť odboru bola spracovaná do prehľadných tabuliek, ktoré sa nachádzajú 
v  tabuľkovej prílohe.

Činnosť odboru pre reguláciu trhu s komoditami živočíšnej výroby v r. 2002
Živočíšne komodity v roku 2002 boli organizované a regulované v  súlade  
so  Zásadami  organizovania  a podpory trhu  s vybranými  poľnohospodárskymi výrobkami a skupinami výrobkov v roku 2002 schválené uznesením vlády Slovenskej republiky č. 331/2002.  U živočíšnych komodít boli v roku 2002 Intervenčnou poľnohospodárskou agentúrou SR vykonané nasledovné regulačné opatrenia.  
Regulácia trhu s mliekom
Pri regulácii trhu s mliekom v roku 2002 bol riešený nerovnovážny stav v produkcii mlieka do výšky schváleného bilančného prebytku mlieka za SR formou subvenčných vývozov a poskytovaním dotácie pri spracovaní mliekarenských výrobkov z domácej produkcie.
Subvenčné vývozy
V zmysle zákona SNR č.270/1991 o Štátnom fonde trhovej regulácie SR v poľnohospodárstve v znení neskorších predpisov bolo Rozhodnutím ministra č. 3429/2001-100 zo dňa 7.12.2001 schválené riešiť v roku 2002 prebytok mlieka do 165 mil. litrov subvenčným vývozom výrobkov z kravského mlieka a ovčích výrobkov do 400 ton subvenčným vývozom, v rámci limitov WTO a na základe výsledkov obchodnej verejnej súťaže. Rozhodnutím ministra bola riaditeľka ŠFTR SR poverená vyhlásiť obchodnú verejnú súťaž na subvenčný vývoz mliekarenských komodít od 1.1.2002 do 31.12.2002 s maximálnou celkovou subvenciou do 400 mil. Sk a možnosťou zvýšenia vývozu sušeného mlieka v priebehu roka za predpokladu zabezpečenia domáceho trhu.
Komisia vyhodnotila súťažné návrhy obchodnej verejnej súťaže na vývoz schválených mliekarenských komodít z kravského mlieka  a ovčích výrobkov dňa 17.12.2001 a rozdelila súťažiacim na subvenčný vývoz výrobkov z kravského mlieka 15 120 ton, v prepočte 
na mlieko 142,054 mil. litrov s celkovou výškou subvencie 297,291 mil. Sk a na subvenčný vývoz ovčích výrobkov 130 ton s celkovou výškou subvencie 2,974 mil. Sk. 
V priebehu roku 2002 došlo k výraznému poklesu  cien sušeného mlieka na svetových trhoch, v dôsledku čoho bola zvýšená subvencia pri vývoze od 1.3.2002 do 31.10.2002 u sušeného odtučneného mlieka z 10 tis. Sk/t na 19 tis. Sk/t a sušeného plnotučného mlieka zo 16,8 tis. Sk/t na 26 tis. Sk/t.
V roku 2002 bol zabezpečovaný subvenčný vývoz mliekarenských výrobkov z kravského mlieka na základe uzatvorených zmlúv v skupine sušené mlieko (sušené odtučnené a plnotučné mlieko), maslo mliekarenské (maslo 16 % a 18 % v blokoch) a prírodné syry (Eidamská tehla 45 %, Moravský blok, Čedar, Akawi, Kaškaval a Skimmed) a ovčích výrobkov  (sudovaný ovčí syr a ovčí syr Kaškaval).
Vývoz mliekarenských komodít z kravského mlieka v roku 2002 bol realizovaný v množstve 13 571 ton, v prepočte na mlieko 125,156 mil. litrov a subvenciou vo výške 326,025 tis. Sk a vývoz ovčích komodít v množstve 73 ton so subvenciou vo výške 1,623 mil. Sk. Podrobné prehľady o subvenčnom vývoze podľa jednotlivých komodít a vývozcov sú v tabuľkovej prílohe.

Dotácie na spracovanie mliekarenských komodít
V súlade so schválenými Zásadami organizovania a podpory trhu s vybranými poľnohospodárskymi výrobkami a skupina výrobkov v roku 2002  boli vo vedení MP SR dňa 30.septembra 2002 schválené dotácie na spracovanie prírodných syrov v množstve 600 ton 
so subvenciou 25 tis. Sk/t na obdobie od 1.9.2002 do 31.12.2002, s cieľom znížiť zásoby prírodných syrov zo sezónnych prebytkov. Podľa skutočnosti roku 2002 predstavujú dotácie na spracovanie 12,5 mil. Sk na množstvo 500 ton prírodných syrov.
Subvencie na vývoz mliekarenských komodít a dotácie na spracovanie syrov v roku 2002 predstavujú celkom čiastku 340,148 mil. Sk (k 24.1.2003 je z uvedenej čiastky uhradených 199,758 mil. Sk).
Regulačné opatrenie - spracovanie slepačích  vajec.
Na  9. porade vedenia  Ministerstva pôdohospodárstva  SR bolo prerokované a schválené regulačné opatrenie  spracovania  slepačích vajec sušením. Porada  vedenia MP SR schválila poskytnutie intervenčného  príplatku  na spracovanie 550 ton  sušenej vaječnej  hmoty vo výške 49,10 Sk/ kg sušenej vaječnej hmoty za podmienky, že spracovateľ uhradí  
za nakúpené slepačie vajcia prvovýrobcom cenu najmenej 28,80 Sk/kg. Na regulačné opatrenie bolo schválené  použitie finančných prostriedkov do 27 005  tis. Sk. 
Dňa 15.4.2002 agentúra uzatvorila s jediným spracovateľom slepačích vajec sušením na Slovensku, firmou Hydina Prešov – SVZ, a.s. zmluvu na spracovanie vajec sušením 
za podmienok schválených na porade  vedenia MP SR.
Zmluvný spracovateľ v roku 2002 zabezpečil nákup 2 514 885 kg slepačích vajec v hodnote 72 428 688 Sk, ktoré spracoval na 483 747,4 kg sušených vaječných hmôt. Potreba finančných prostriedkov na uhradenie intervenčného príspevku  za spracované slepačie vajcia sušením je 23 751 997 Sk a  zo schváleného množstva finančných prostriedkov na toto regulačné opatrenie v roku 2002 sa zmluva splnila na  88 %. K termínu spracovania tejto správy zo zúčtovanej výšky intervenčného príspevku 23 751 997 Sk zatiaľ nebolo uhradených  833 546,20 Sk.
Uvedené regulačné opatrenie malo za cieľ zabezpečiť odbyt sezónneho prebytku slepačích vajec, stabilizovať chov nosníc s  produkciou dostatku vajec pre domáci trh  počas celého roka bez podstatných cenových výkyvov a využitie domácich výrobných a spracovateľských zdrojov.  Uvedené ciele  boli regulačným opatrením naplnené.
Regulačné opatrenie - vývoz jatočných býkov
Na  16. porade vedenia  Ministerstva pôdohospodárstva  SR dňa 3. júna 2002 bolo prerokované a schválené regulačné opatrenie  vývozu  živých jatočných býkov v množstve 
do  2500 ton s výškou exportnej dotácie do 10 Sk/kg prepočítanej živej hmotnosti s termínom ukončenia vývozu do 31.8.2002. Na regulačné opatrenie bolo schválené  použitie finančných prostriedkov do 25 mil. Sk.
Intervenčná poľnohospodárska agentúra SR na schválené regulačné opatrenie vyhlásila Obchodnú verejnú súťaž dňa 10.6.2002 do ktorej sa prihlásilo 11 uchádzačov. 
Na základe vyhodnotenia a výsledkov Obchodnej verejnej súťaže boli agentúrou uzatvorené zmluvy s vývozcami. Vývoz zabezpečovalo deväť vývozcov.
Celkom bolo počas platnosti regulačného opatrenia od 10.6.2002 do dňa 31.8.2002  vyvezených 2 205,9 ton  prepočítanej živej hmotnosti jatočných býkov v nákupnej hodnote jatočných býkov 105,88 mil. Sk. Vývoz bol zrealizovaný do Bosny a Hercegoviny, Maďarska, Juhoslávie, Talianska a Nemecka. Hodnota vývozu podľa vývozných dokladov bola 1 851 898,84 EUR, v prepočte na kg ž. hm 0,8385 EUR a 37,40 Sk/kg. Na regulačné opatrenie vývozu jatočných býkov predložili vývozcovia doklady o realizácii vývozu 
a  vyfaktúrovali subvencie na vývoz vo výške 22 059 409 Sk. Z uvedeného množstva k termínu spracovania správy sú po lehote splatnosti neuhradené faktúry vo výške 10 900 848 Sk. 
Cieľom regulačného opatrenia bolo vyriešiť bilančný prebytok jatočného dobytka 
pri klesajúcom odbyte hovädzieho mäsa na domácom trhu. Vývozom jatočných býkov 
zo Slovenskej republiky na zahraničné trhy bol cieľ zníženia bilančného prebytku jatočného hovädzieho dobytka splnený. 
Regulačné opatrenie – podpora spracovania surovej ovčej vlny
Na  16. porade vedenia  Ministerstva pôdohospodárstva  SR dňa 3. júna 2002 bol schválený intervenčný príspevok na spracovanie nakúpenej surovej ovčej vlny vo výške 10 Sk/kg v množstve do 800 ton za podmienky úhrady ceny výrobcom vlny vo výške najmenej 23 Sk/kg. Na regulačné opatrenie boli schválené finančné prostriedky do 8 mil. Sk.
Intervenčná poľnohospodárska agentúra SR na regulačné opatrenie spracovania vlny  vyhlásila Obchodnú verejnú súťaž dňa 10.6.2002 do ktorej sa prihlásilo 8 uchádzačov. 
Na základe vyhodnotenia a výsledkov Obchodnej verejnej súťaže boli agentúrou uzatvorené zmluvy na spracovanie surovej ovčej vlny s termínom spracovania do 31.12.2002.
Zmluvní spracovatelia v roku 2002 nakúpili a spracovali 7 827 587 kg surovej ovčej vlny v hodnote nákupnej ceny 18 003 434 Sk. Zmluvné množstvo spracovania vlny bolo splnené na 97,8 %. Finančné prostriedky potrebné na uhradenie intervenčného príspevku 
na zrealizované  spracovanie surovej ovčej  vlny v roku 2002 sú 7 374 770,60 Sk. 
Z uvedenej sumy  k termínu spracovania  správy  nie sú uhradené faktúry vo výške  3 196 098,60 Sk.
 Uvedené regulačné opatrenie malo za cieľ zabezpečiť odbyt nastrihanej ovčej vlny 
a  výrobcom a spracovateľom  aspoň čiastočnú  úhradu nákladov na jej produkciu a spracovanie. Nákupom a spracovaním surovej ovčej vlny bol cieľ regulačného opatrenia splnený.
Regulačné opatrenie – spracovanie jatočných ošípaných
Dňa 4.4.2002 bolo na  porade vedenia  Ministerstva pôdohospodárstva  SR schválené regulačné opatrenie trhu na spracovanie jatočných ošípaných s intervenčným príplatkom. Intervenčná poľnohospodárska agentúra SR vyhlásila Obchodnú verejnú súťaž 
na  spracovanie do 10 000 tis. ton bilančného prebytku jatočných ošípaných s intervenčným príplatkom   6 Sk/kg  ž. hm. v termíne do 30.6.2002 s podmienkou, že spracovateľ uhradí  chovateľom  za nakúpené jatočné ošípané  cenu vo výške najmenej 48 Sk/kg.
Do súťaže na spracovanie jatočných ošípaných sa prihlásilo 61 spracovateľov 
a na základe vyhodnotenia súťaže boli s 59 spracovateľmi uzavreté zmluvy s tým, že spracovanie sa vykoná v dvoch etapách. V prvej etape sa spracuje do 5 000 ton jatočných ošípaných a podľa výsledkov a reakcie trhu  sa rozhodne o ďalšom postupe uplatnenia tohto regulačného opatrenia. Po hlásení o naplnení nákupu a spracovania jatočných ošípaných v  prvej etape regulačného opatrenia v množstve 5 000 ton, Intervenčná poľnohospodárska agentúra SR ďalšie spracovanie jatočných ošípaných s intervenčným príplatkom zastavila. Na základe vývoja na trhu, kedy ceny jatočných ošípaných po intervencii podporou spracovania sa začali zotavovať a  poklesol aj dovoz lacného bravčového mäsa  zo zahraničia, Komoditná rada dňa 15.5.2002 neodporučila agentúre pokračovať v  podpore spracovania jatočných ošípaných. Celkom    po   kontrole   dokladov    o    spracovaní    jatočných  ošípaných  bolo 
zúčtovaných  4 971 712 kg spracovaných jatočných ošípaných a vyplatený  intervenčný príspevok 6 Sk/kg  v celkovej výške  29 830 272 Sk.
Uplatnenie regulačného opatrenia spracovania jatočných ošípaných pomohlo tlmiť mimoriadne nepriaznivú situáciu na trhu bravčového mäsa v čase keď sa  zvýšil dovoz lacného bravčového mäsa oproti roku 2001 o 50 % a dochádzalo k prepadu nákupných cien jatočných ošípaných pod výrobné náklady.
Výsledky činnosti odboru boli spracované aj do tabuliek. V  tabuľkovej prílohe sa nachádza:
Prehľad realizovaných regulačných opatrení v roku 2002
 Spracovanie jatočných ošípaných  s intervenčným príplatkom v roku 2002
 Vyhodnotenie  regulačného opatrenia vývozu jatočných býkov v roku 2002
 Vyhodnotenie regulačného opatrenia spracovania surovej ovčej vlny 
 Prehľad opatrení na reguláciu trhu s mliekom v roku 2002 
	 Prehľad o subvenčnom vývoze mliekarenských komodít podľa vývozcov v roku 2002

Činnosť  samostatného agrárno marketingového  odboru  SAMO v r. 2002
  Od 1.1.2002 prijatím Zákona č.491 / 2001 Z. z. o organizovaní trhu s vybranými poľnohospodárskymi výrobkami bolo SAMO začlenené do Intervenčnej poľnohospodárskej agentúry ako novovytvorený samostatný odbor  pre podporu propagácie odbytu a spotreby niektorých druhov výrobkov. Svoju činnosť vykonávala v súlade s uvedeným zákonom, štatútom a zásadami  IPA SR,  ako aj smernice vydanej riaditeľkou agentúry. Ako poradný orgán pre aktivity spoločného agrárneho marketingu bola zriadená Komoditná rada pre marketing.

Hodnotenie:
A/ Uplatnené marketingové nástroje v roku 2002
	V roku 2002 hlavnými marketingovými nástrojmi boli v súlade so Zásadami organizovania a podpory trhu s vybranými poľnohospodárskymi výrobkami a skupinami výrobkov ako i s prijatým plánom činností odboru SAMO:
1.	Účasť na výstavách a veľtrhoch na Slovensku a v zahraničí. 
2.	Cielené prezentácie slovenských poľnohospodárskych výrobkov a potravín na vybraných zahraničných trhoch.
3.	Podpora predaja, propagácia komparatívnych a konkurencieschopných výhod pre vybrané komoditné skupiny.
4.	Vydávanie odborných, popularizačných a propagačných tlačovín a publikácií.
5.	Poradenstvo v oblasti marketingu, spolupráca so sieťami.
6.	Prieskum trhu, sprostredkovanie informácií odbornej a spotrebiteľskej verejnosti. 

B/ Realizované projekty v roku 2002
	V priebehu roka 2002 boli v súlade s plánom činností SAMO: 
•	priamo realizované projekty verejným obstarávaním, financované len z rozpočtu agentúry,
•	finančne podporené  a odborne koordinované projekty spolu s účastníkmi trhu, 
•	organizačne zabezpečené a  koordinované projekty bez finančnej spoluúčasti agentúry, hradené z dotačného titulu MP SR

1.	Účasť na výstavách a veľtrhoch na Slovensku a v zahraničí 
	Podpora účasti podnikateľských subjektov  agrárneho sektoru  na výstavách a veľtrhoch je jednou z foriem rozsiahlej marketingovej komunikácie. Výstavníctvo v posledných rokoch  všeobecne prežíva svoju recesiu, je finančne pomerne náročná aktivita a z pohľadu  účastníkov neprináša rýchly  očakávaný komerčný efekt. Stáva sa viac imidžovou záležitosťou a priestorom pre komunikáciu so spotrebiteľskou verejnosťou. Je klesajúci záujem  podnikateľov o účasť na niektorých výstavách a samotní organizátori zmenili konkrétne  veľtrhy  na dvojročný interval (Salima Brno, Foodapest Budapešť). 
Z plánovaných šiestich zahraničných výstav a  veľtrhov v zmysle rezortom vydaného kalendára na rok 2002  sa z uvedeného dôvodu realizovali národné expozície iba na štyroch. Odborom SAMO bola zabezpečená účasť podnikateľských subjektov agropotravinárskeho sektora a priamo koordinované aktivity počas veľtrhov. Národné expozície boli realizované v spolupráci s výstavníctvom Agrokomplex, okrem veľtrhu v Záhrebe, ktorú zabezpečovala SPPK spolu s Agentúrou MP. Podpora podnikateľským subjektom bola poskytnutá 
z dotačného titulu MP SR vo výške 50 – 70 % za výstavnú plochu a technickú realizáciu. Konkrétne na veľtrhy:
•	Zelený týždeň, Berlín,
•	Salima, Brno,
•	Poľnohospodársky  a potravinársky veľtrh Záhreb,
•	Zlatá jeseň, Moskva.
	Z domácich výstav a veľtrhov sme priamo realizovali expozíciu rezortu pôdohospodárstva  na veľtrhu
•	Agrokomplex, Nitra 
a spolupracovali sme na podporených  výstavách z dotačného titulu MP SR: 
•	Agrokomplex, Nitra, 
•	Danubius Gastro, Bratislava, 
•	Agrofórum Košice.
	V zahraničí sa na veľtrhoch  prezentovalo spolu 45 spoločností patriacich pod rezort pôdohospodárstva s komoditami mlieko mliečne výrobky, syry, mäsové výrobky, konzervy, mrazené a konzervované ovocie a zelenina, rastlinné oleje a tuky, nealkoholické nápoje, pivo, víno, alkohol - destiláty, pekárenské výrobky, cestoviny, cukrovinky. 
	Samostatnú kapitolu vo výstavách predstavovali dve  medzinárodné záhradnícke výstavy:
•	Floriáda 2002, Holandsko  - podporená z dotačného titulu MP SR,
•	IGA 2003 , Rostock, Nemecko – priamo realizovaná agentúrou v dvoch etapách,  v roku 2002 prípravné zabezpečovacie práce a v roku 2003 samotná realizácia a prezentácia.

2.Cielené prezentácie slovenských poľnohospodárskych výrobkov a potravín
	Z plánovaných prezentačných aktivít pre propagáciu agropotravinárskeho sektora 
v zahraničí  boli realizované dve podujatia.  
V Hessensku bolo usporiadané 15. apríla stretnutie za účasti zástupcov rezortu hessenského pôdohospodárstva, podnikateľov z oblasti Hessenu, slovenskú stranu zastupovali zástupcovia  MP SR, SPPK a ZAS. Témou stretnutia boli možnosti investovania, vytvárania spoločných podnikov a obchodnej spolupráce medzi  Hessenskom a Slovenskom. Zároveň boli prezentované doterajšie výsledky  spolupráce  Združenia agropodnikateľov Slovenska  s nemeckými partnermi.                
V dňoch 27. – 30. mája sa uskutočnila prezentácia slovenských výrobkov  v obchodnej sieti  Brandenbursku, komodity pivo a mliečne výrobky.
Z domácich  aktivít so zahraničnou účasťou boli podporené dve podujatia, Sviatky syra v Liptovskom Mikuláši a Kežmarské syrové trhy.

3.Podpora predaja a  propagácia komparatívnych a konkurencieschopných výhod pre vybrané komoditné skupiny
	V priebehu roka bolo finančne podporených päť realizovaných projektov pre vybrané komoditné skupiny spočívajúce v usmernenej komunikácií a propagácií s využívaním prednostne verejnoprávnych elektronických médií  STV1, Sro  a tlačovín  Slovenka, Život, Ženský magazín, Zdravie,  Kamarát, Harmónia, Rodina, Roľnícke noviny, Obchod, Markíza. Komunikácia pri jednotlivých  komoditách bola zameraná na ich vysokú kvalitu, zdravotné a výživové aspekty, bezpečnosť, tradíciu a dostupnosť na domácom trhu.
Podporované komodity a hodnotenie projektov:
•	Nealkoholické nápoje a minerálne vody 	                                                                           Projekt bol  uskutočnený v spolupráci s Asociáciou výrobcov nealko nápojov a minerálnych vôd v termíne mesiaca marec, bol smerovaný k oslavám Svetového dňa vody, cielený hlavne na deti a mládež prostredníctvom školských, predškolských a zdravotníckych zariadení, oslovených bolo spolu 5100 zariadení. 
•	Mlieko, mliečne výrobky	                                                                                                   Podpora bola poskytnutá na spoločný projekt „ Mlieko na každý deň“ predložený Slovenským mliekarenským zväzom a Výskumným ústavom mliekarenským. Konal sa  v termíne  máj až jún pri príležitosti osláv Svetového dňa mlieka 21.5.2002. Celková propagácia a osveta bola  cielená na mladé rodiny s deťmi, prostredníctvom elektronických médií, tlače a spolu 100 školských zariadení,   súčasťou projektu bolo podujatie „Mliečny ostrov“ v Bratislave na námestí SNP. 
•	Hovädzie  mäso	                                                                                                             V spolupráci so Zväzom mäsiarov Slovenska bol uskutočnený projekt „ Hovädzie patrí na stôl“ v termíne  jún až september.  Komunikácia  bola usmerňovaná s cieľom  zvýšenia dôvery v hovädzie mäso prostredníctvom spotrebiteľskej súťaže , do ktorej  sa zapojilo celkom  2 500 rodín.
•	Slovenské potraviny				                                                                  Projekt pod názvom „ Potraviny z vlastného dvora“ bol uskutočnený v spolupráci s Úniou podnikateľov a zamestnávateľov v potravinárskom priemysle na Slovensku v termíne  august až október, pri príležitosti veľtrhu Agrokomplex a k oslavám Svetového dňa potravín. Všetky  aktivity boli zamerané  hlavne na mladé rodiny s deťmi, ktorých cieľom bolo vychovávať mladú generáciu k lepšiemu poznaniu a zdravému patriotizmu k domácim potravinám. Podľa hodnotenia projektu sa do podujatí na výstave  Agrokomplex  a v obchodnej sieti TESCO zapojilo celkom 5 000  troj- až štvorčlenných rodín s veľmi pozitívnym ohlasom.

•	Víno					                                                                     
      Pre propagáciu tejto komodity boli podporené dva projekty názvom Vínoshow Bojnice a Vínofest Bratislava uskutočnené v spolupráci so Zväzom výrobcov hrozna a vína na Slovensku, v termíne  máj. Ich výsledkom  bolo priblíženie kvalitných slovenských vín 500 spotrebiteľom a  300 zástupcom odbornej verejnosti.
	
	Účinnosť podporených projektov charakterizuje počet celkom oslovených spotrebiteľov a priaznivý pomer zapojených súťažiacich, čo je priamym dôkazom zvýšenia  spontánnej i podporenej znalosti domácich potravín a určitých komodít výrobkov. 
  	 	    
4.Vydávanie odborných, popularizačných a propagačných tlačovín a publikácií   
•	Za účelom prezentácie a propagácie  poľnohospodárskej a potravinárskej výroby a výrobkov, taktiež o celkovej potravinovej osvete bol realizovaný projekt 12 dielny seriál publicistických filmov  pod názvom „Vieme čo jeme“ v spolupráci s N- club spoločnosť 
s r.o., Bratislava. Jednotlivé diely, každý o rozsahu 10 minút boli odvysielané v STV2  
po  dvakrát.
•	Ako spoločný projekt so Slovenským združením výrobcov piva a sladu bol realizovaný    špeciálny 25 minútový  film o slovenskom pivovarníctve a sladovníctve. Film bol slávnostne uvedený  na veľtrhu Agrokomplex 2002  za účasti zástupcov všetkých pivovarov, sladovní, zástupcov rezortu a médií. V mesiaci september bol odvysielaný v STV a ako propagačno – náučný materiál bol poskytnutý vysokým  a stredným školám v záujme spoznať tajomstvá  a posilniť imidž slovenského sladovníctva a pivovarníctva. 

5.Poradenstvo v oblasti marketingu, spolupráca so sieťami
	Obchodné siete predstavujú na súčasnom slovenskom trhu potravín najsilnejší komerčný   potenciál. Z toho dôvodu je nevyhnutné vytvárať intenzívne formy spolupráce 
pre zlepšenie postavenia domácich producentov. V minulom roku boli realizované dva typy      programov :
•	 Za účelom priamej informovanosti o dodávateľských vzťahoch, podmienok spolupráce s obchodnými sieťami. V spolupráci s Ministerstvom pôdohospodárstva SR, s Ministerstvom hospodárstva SR, Slovenskou poľnohospodárskou a potravinárskou komorou a zástupcami obchodnej siete TESCO sa zrealizoval 
za účasti 292 zástupcov podnikateľských subjektov, zväzov a združení v potravinárskom priemysle tematický  seminár so 14  odbornými príspevkami.
•	Ako priama podpora predaja  slovenských potravín bola realizovaná aktivita v spolupráci s Úniou podnikateľov a zamestnávateľov v potravinárskom priemysle na Slovensku a s obchodnou sieťou TESCO formou spotrebiteľskej súťaže v štyroch mestách v Nitre, Bratislave, Žiline, Banskej Bystrici v šiestich obchodných domoch. Do akcie sa zapojilo 3 700 rodín   a nakúpili domáce potraviny v hodnote vyše jedného milióna korún.

6. Prieskum trhu, sprostredkovanie informácií odbornej a spotrebiteľskej verejnosti
V mesiaci júl na základe verejného obstarávania bol uskutočnený s agentúrou Focus  kvalitatívny reprezentatívny prieskumu trhu o „Postoji slovenského spotrebiteľa k agropotravinárskym výrobkom domácej produkcie“. Prieskum trhu jednoznačne potvrdzuje pozitívne vnímanie a otvorenosť konzumentov ku kvalitným slovenským potravinám.   Z oslovených respondentov vníma dôležitosť slovenského pôvodu potravín ako prioritné kritérium  83 % u komodity chlieb a pekárenské výrobky, 81 % u komodity mäso a mäsové výrobkov, 80 % u mlieka a mliečnych výrobkov.  Ako hlavné dôvody pri rozhodovaní nákupu domácich potravín boli uvádzané práve  ich  často v spoločných projektoch komunikované silné stránky  ako kvalita, bezpečnosť a dostupnosť. 
	So závermi a podrobnejšími výsledkami prieskumu bola oboznámená podnikateľská i spotrebiteľská verejnosť prostredníctvom  internetovej stránky  www.ipasr.sk  a  tlače.

7.Značka kvality
	Projekt značka kvality nebol v roku 2002 realizovaný a  predpokladá sa realizovať s určitým časovým posunom po prehodnotení  možnosti adaptácie projektov garantujúcich lepšiu pozíciu pre slovenské agropotravinárske výrobky na domácom i zahraničnom trhu. Uvedenie národnej značky vysokej kvality (pokračovaním ktorej predpokladáme uvedenie značky pre tradičné, regionálne špeciality a bio potraviny ) považujeme za jednu z kľúčových úloh v agrárnom marketingu, ako jedinečný marketingový nástroj  zabezpečujúci centrálnu adresnú komunikáciu .

C /  Plán a čerpanie rozpočtu na činnosť SAMO za rok 2002  
Pôvodný plán roku 2002 bol v mesiaci apríl upravený z dôvodu nedostatku finančných prostriedkov  IPA SR

Marketingové aktivity

Plán na rok 2002 
v Sk

Uhradené finan.
prostriedky
v Sk

PR, propagácia | |
| A. Propagačné materiály | |

Propagácia agropotravinárskeho. sektora 
– relácia „Vieme, čo jeme“

2 000 000

2 000 000

Špeciálne materiály 
- film o slovenskom pivovarníctve
- kniha pre komoditu hydina

300 000
300 000

300 000
               -

| Spolu | 2 600 000 | 2 300 000
| B. Prieskum trhu | 500 000 | 608 850
| C. Školiace a vzdelávacie aktivity | 400 000 | 13 593
| D. Komoditné kampane, produktový marketing | |
| D.1. Svetový deň vody | 400 000 | 493 230
| D.2. Svetový deň mlieka                                          (1) | 2 000 000 | 4 279 000
| D.3. Podpora spotreby syrov                                    (1) | 1 500 000 |
| D.4. Školské mlieko                                                 (1) | 1 000 000 |
| D.5. Hovädzie mäso | 1 300 000 | 1 591 159
| D.6. Podpora spotreby ovocia a zeleniny                (2) | 1 000 000 | 4 604 991
| D.7. Svetový deň potravín                                       (2) | 1 500 000 |

D.8. Poľnohospodárstvo                                          (2)
        Dni slovenských potravín

2 300 000

| D.9. Vinofest a Víno Show | 200 000 | 150 000
| Spolu | 11 200 000 | 11 118 380
| E. Značka kvality                                                   (3) | 3 000 000 | 0
Výstavy a veľtrhy | |
| zahraničné výstavy | MP) |
| domáce výstavy | |
| Výstavy a veľtrhy z rozpočtu IPA SR | 26 000 000 |
| Realizácia stánku SAMO na veľtrhu Agrokomplex | 500 000 | 284 433
| Ruská agropriemyselná výstava v Moskve | 0 | 770 080
| IGA 2003 | 3 040 000 | 4 285 054
| Komplexná projektová dokumentácia pre expozíciu SR na MZV IGA 2003 | 250 000 | 210 000
| Spolu | 29 790 000 | 5 549 567
Celkové náklady | 47 490 000 | 19 590 390

(1)  zlúčené kampane do spoločného projektu pod názvom „Mlieko na každý deň“  
(2)   spoločný komoditný projekt pod názvom „Potraviny z vlastného dvora“ 
(3)   projekt značky kvality nebol realizovaný z dôvodu nejednotného stanoviska niektorých odborných útvarov rezortu.

MP) dotácie na výstavy a veľtrhy boli čerpané z dotačného titulu MP SR vo výške 15 mil. Sk, z toho dôvodu táto položka nefiguruje v čerpaní rozpočtu IPA SR, ako to bolo v pláne 2002 predpokladané. V činnosti IPA SR zostala koordinácia účasti podnikateľských subjektov na výstavách a zabezpečenie národných expozícií.

D/ Vyhodnotenie činnosti  komoditnej rady pre marketing
	Deväťčlenná  komoditná rada pre marketing v zložení zástupcov  podnikateľských subjektov, SPPK, MP SR a IPA SR sa  v priebehu roka  zišla dvakrát. Predmetom stretnutí bolo prijatie  plánu činnosti na rok 2002, následne  jeho vyhodnotenie,   príprava  plánu     SAMO a návrhu kalendára výstav na rok 2003. V zmysle záverov stretnutí boli materiály predložené na schválenie do PVM (porada vedenia ministerstva).

E/ Analýza využitia pracovníkov odboru,  návrh na doplnenie s požiadavkami 
na vzdelanie, odbornú prax a špeciálne znalosti
	Odbor SAMO po celý rok nebol obsadený s plánovaným počtom pracovných síl . Namiesto potrebných šiestich pracovníkov na pokrytie všetkých plánom prijatých činností  v skutočnosti bol odbor obsadený  v I. polroku tromi a v II. polroku štyrmi pracovníkmi, z ktorých jedna pracovná sila bola dlhodobo chorá a koncom roka bol s ňou zrušený  pracovný pomer. Z uvedeného dôvodu jednotlivé projekty SAMO bolo možné zabezpečiť pri vynaložení maximálneho úsilia pracovníkov odboru. Odborná úroveň referentov  SAMO je  priemerná, bez jazykových znalostí. V záujme vybudovania silného a aktívneho spoločného agrárneho marketingu rezortu pôdohospodárstva  je bezpochyby dôležité doplniť stav pracovníkov o kvalitných odborníkov výberovým konaním pre konkrétnu zverenú marketingovú oblasť, jazykovo zdatných s odbornou praxou.  

Návrh činnosti SAMO pre  rok 2003 	
	Plán činnosti SAMO ako i rozhodovanie  o postavení agrárneho marketingu v rámci rezortu MP SR sú v tejto etape pred definitívnym ukončením. 
	Je nevyhnutne potrebné agrárnemu marketingu udeliť väčšiu samostatnosť, väčšie právomoci, aby ešte pred vstupom Slovenska  do EU mohol byť  vybudovaný silný a aktívny spoločný agrárny marketing podľa príkladov okolitých krajín, aby sme sa stali rovnocennými partnermi pre perspektívnu spoluprácu v EU, ako to vyplýva aj z materiálu „Prioritné úlohy vlády SR vyplývajúce z Pravidelnej správy Európskej komisie o pripravenosti    Slovenskej republiky na členstvo v EÚ zo dňa 8.11.2000.“ Z hľadiska strategického poslania  nie je  reálne fungovanie agrárneho marketingu  v rámci Intervenčnej  poľnohospodárskej  agentúry ani ako jej súčasť v štruktúre  PPA.V náväznosti  na doriešenie postavenia agrárneho marketingu v rezorte bude potrebné dopracovať:
•	Organizačnú štruktúru SAMO. 
•	Strategický zámer  spoločného agrárneho marketingu.
•	Opatrenie spoločného  agrárneho marketingu. 
•	Strednodobý a krátkodobý plán činnosti agrárneho marketingu.
•	Kvantifikácia  potrebných finančných prostriedkov.
•	Personálne obsadenie so základnými požiadavkami.
Uvedená výročná správa je zverejnená na internetovej stránke MP SR (www.mpsr.sk ‑výročné správy), kde sú uvedené podrobnejšie údaje v tabuľkovej prílohe o aktivitách Intervenčnej poľnohospodárskej agentúre v priebehu roka 2002.